צ'אבי צ'קר

צ'אבי צ'קר (באנגלית: Chubby Checker‏; נולד ב-3 באוקטובר 1941) הוא זמר ורקדן אמריקאי, אשר נודע במיוחד כמי שתרם להיווצרות של סגנונות ריקוד פופולריים רבים, בהם סגנון הריקוד הטוויסט. צ'קר זכה להצלחה רבה בתעשיית המוזיקה האמריקנית בשנות ה-60. צ'קר נולד ביישוב ספרינג גאלי אשר בקרוליינה הדרומית ב-3 באוקטובר 1941 בשם ארנסט אוונס. בילדותו גדל צ'קר בדרום פילדלפיה יחד עם הוריו ושני אחיו. בתחילה הוא שר בכנסייה. כאשר היה בן 11 הקים את הלהקה "The Quantrells". כאשר היה בתיכון למד צ'קרס לנגן בפסנתר. במהלך אותה התקופה קיבל את הכינוי "Chubby" ("שמנמן") במקום בו עבד. ב-1958, בהיותו בן 17, הבוס במקום העבודה, אשר התרשם במיוחד מהופעותיו של צ'קר, יחד עם חברו קל מאן, אשר עבד ככותב שירים עבור חברת התקליטים Cameo-Parkway Records, סיפקו לצ'קר הצעיר את ההזדמנות לשיר בפני דיק קלארק שהיה המנחה של התוכנית "American Bandstand"(אנ') בה הציג את מוזיקת הרוק אנד רול לאמריקאים רבים. לאחר שקלארק ואשתו שמעו את צ'קר מחקה את הזמר הפופולרי פאטס דומינו אשתו של קלארק, ברברה, הייתה זו שהציעה לצ'קר להשתמש בשם הבמה "צאבי צ'קר" כמחווה לפאטס דומינו. פריצת הדרך של צ'קר הגיעה ב-1960 כאשר יצא לשווקים הסינגל שלו "The Twist"(אנ'), אשר היה שיר כיסוי לשיר שנכתב והוקלט במקור על ידי האנק באלארד. גרסת הכיסוי של צ'קר זכתה להצלחה עצומה, הפכה במהרה לתופעה תרבותית, והגיעה למקום הראשון במצעד הבילבורד הוט 100 ב-1960 ושוב ב-1962. לשיר היה ריקוד ייחודי אשר הפך פופולרי במיוחד ברחבי העולם באותה העת ותרם רבות לפרסום הרב לו זכה צ'קר באותה העת. בעקבות ההצלחה של הסינגל "The Twist" צ'קר המשיך להפיק להיטים רבים, כולל הסינגלים "Pony Time" שיצא בשנת 1961, "Let's Twist Again" שיצא בשנת 1961 ו-"Limbo Rock" שיצא בשנת 1962. היכולת הייחודית של לשלב מנגינות קליטות עם סגנונות ריקוד חדשים תרמה לכך שהוא זכה להצלחה רבה בתעשיית המוזיקה האמריקנית בשנות ה-60. בעוד שצ'קרס מזוהה בעיקר עם ההצלחה לה זכה בשנים הראשונות של הקריירה שלו, לצ'קר הייתה קריירה ארוכה והוא המשיך לאורך השנים להופיע ולהקליט שירים חדשים. בשנת 2008 מגזין בילבורד בחר בסינגל "The Twist" כלהיט הגדול ביותר בכל הזמנים במצעד של בילבורד לאחר שהמגזין ניתח הנתונים שנאספו אודות כל הסינגלים שהיו מבין 10 הלהיטים הגדולים ביותר במצעד בין השנים 1958 עד 2008. ב-12 בדצמבר 1963 צ'קר התארס לדוגמנית ההולנדית בת ה-21 קתרינה לודרס(אנ'), זוכת תחרות מיס עולם של שנת 1962. צ'קר ציין בעבר שהוא פגש לראשונה את לודרס במנילה שנה לפני שהם התארסו. הזוג התחתן ב-12 באפריל 1964 בניו ג'רזי. בתם הראשונה, ביאנקה יוהנה אוונס, נולדה ב-8 בדצמבר 1966. שני ילדיהם הנוספים הם אילקה אוונס והמוזיקאי שאן איגן שהוא הסולן של להקת Funk Church. צ'קר הוא גם אביה של שחקנית ה-WNBA מיסטי באס(אנ'). מדיה וקבצים בנושא צ'אבי צ'קר בוויקישיתוף אתר האינטרנט הרשמי של צ'אבי צ'קר (באנגלית) צ'אבי צ'קר, במסד הנתונים הקולנועיים IMDb (באנגלית) צ'אבי צ'קר, באתר Rotten Tomatoes (באנגלית) צ'אבי צ'קר, באתר ספוטיפיי צ'אבי צ'קר, באתר AllMusic (באנגלית) צ'אבי צ'קר, באתר MusicBrainz (באנגלית) צ'אבי צ'קר, באתר דיזר צ'אבי צ'קר, באתר Discogs (באנגלית) צ'אבי צ'קר, באתר Songkick (באנגלית) צ'אבי צ'קר, באתר בילבורד (באנגלית) "Interview With Chubby Checker". Classicbands.com. 1961-02-01. נבדק ב-2015-08-18. "Chubby Checker". Classicbands.com. 1958-11-11. נבדק ב-2015-08-18. Benitez-Eves, Tina (2 בפברואר 2023). "The Story Behind How "The Twist" Creator Chubby Checker Got His Name". American Songwriter. {{cite web}}: (עזרה) Edna Gundersen, 'The Twist' tops 'Billboard's All-Time Top 100 songs, USA TODAY (באנגלית אמריקאית) "Chubby Checker To Wed Beauty". Reading Eagle. UPI. 12 בדצמבר 1963. p. 46. נבדק ב-12 באוגוסט 2010. {{cite news}}: (עזרה) "MusicTown: Chubby Checker's Son is a Funk Master". Jumpphilly.com. 16 באפריל 2011. אורכב מ-המקור ב-16 בנובמבר 2018. נבדק ב-3 במאי 2023. {{cite web}}: (עזרה) "Mistie Bass". אורכב מ-המקור ב-9 בינואר 2015. נבדק ב-19 באוגוסט 2021. {{cite web}}: (עזרה) Lux, Anna Marie. "Outstanding athlete talks about growing up black". GazetteXtra (באנגלית). נבדק ב-2021-06-03.